PMIndiaData/PMIndiaSum huggingface dataset:
‘ప్రగతి’ మాధ్యమం ద్వారా ప్రధాన మంత్రి ముఖాముఖి సంభాషణ

ఐసిటి ఆధారితమైన మల్టి- మోడల్ ప్లాట్ ఫామ్ ఫర్ ప్రొ-యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్ (‘ప్రగతి’) మాధ్యమం ద్వారా ఈ రోజు జరిగిన 18వ ముఖాముఖి సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. రైల్వేలకు సంబంధించిన ఫిర్యాదుల పరిశీలన మరియు పరిష్కారం దిశగా పురోగతిని ప్రధాన మంత్రి సమీక్షించారు. ఫిర్యాదులలో చాలా వరకు అధికారుల అవినీతి చర్యలకు సంబంధించినవే ఉండడాన్ని ప్రధాన మంత్రి గమనించి, అవినీతికి బాధ్యులని తేలిన రైల్వే అధికారులపై సాధ్యమైనంత కఠిన చర్యలను తీసుకోవాలంటూ ఆదేశించారు. ఏదైనా ప్రమాదం జరిగినప్పుడు హెల్ప్ లైన్ సేవ సహా అన్ని రకాల ఫిర్యాదులకు మరియు ప్రశ్నలకు ఏకీకృతమైన పద్ధతిలో ఒకే టెలిఫోన్ నంబరును సమకూర్చే దిశగా భారతీయ రైల్వేలు కసరత్తు చేయాలని ఆయన సూచించారు. రైల్వే, రహదారి మరియు విద్యుత్తు రంగాలలో కీలకమైన అవస్థాపన ప్రాజెక్టుల పురోగతిని ప్రధాన మంత్రి సమీక్షించారు. ఈ ప్రాజెక్టులు మహారాష్ట్ర, మధ్య ప్రదేశ్, రాజస్థాన్, కర్ణాటక, తమిళ నాడు, ఆంధ్ర ప్రదేశ్, ఒడిశా, ఉత్తర్ ప్రదేశ్, ఉత్తరాఖండ్, జమ్ము & కశ్మీర్, అస్సామ్, మణిపూర్, మేఘాలయ, మిజోరం, త్రిపుర మరియు నాగాలాండ్ లు సహా అనేక రాష్ట్రాలలో అమలవుతున్నాయి. ఈ రోజు సమీక్షించిన పథకాలలో ముంబై మెట్రో, తిరుపతి-చెన్నై హైవే, ఉత్తర్ ప్రదేశ్, ఉత్తరాఖండ్, మరియు మణిపూర్ లలో చిరకాలంగా పెండింగ్ పడ్డ రహదారి పథకాలు, ఇంకా జమ్ము & కశ్మీర్, ఈశాన్య ప్రాంతాలలో ముఖ్యమైన విద్యుత్తు ప్రసార మార్గాలు ఉన్నాయి. చిన్న పిల్లలకు ఉద్దేశించిన సార్వత్రిక టీకాల కార్యక్రమం ‘మిషన్ ఇంద్ర ధనుష్’ను గురించి సమీక్షించిన ప్రధాన మంత్రి, ఈ విషయంలో అత్యంత పేలవమైన పనితీరుతో ఉన్న 100 జిల్లాలకు ఖచ్చితమైన కాల వ్యవధులను నిర్దేశించే విషయంలో దృష్టి సారించవలసిందిగా సూచించారు. వ్యాధి నిరోధక టీకాల ప్రయోజనం బాలలందరికీ లభించే విధంగా తగిన ప్రచారాన్ని చేపట్టడంలో ఎన్ సిసి, నెహ్రూ యువ కేంద్ర వంటి యువజన సంస్థల తోడ్పాటును పొందవచ్చని ఆయన అన్నారు. స్వచ్ఛతా కార్యాచరణ పథకాల అమలు తీరును ప్రధాన మంత్రి సమీక్షిస్తూ, స్వచ్ఛతా పక్షోత్సవం వంటి కార్యక్రమాలను శాశ్వత పరిష్కారాలను సాధించే ఉద్యమాలుగా మార్చుకోవాలని చెప్పారు. ‘అమృత్ మిషన్’ ను గురించి ప్రధాన మంత్రి ప్రస్తావించి, ఎల్ఇడి బల్బులు వంటి ఆధునిక సాంకేతిక విజ్ఞానాన్ని ఉపయోగించుకోవడం ద్వారా సాధించగల ఫలితాలు మరియు ప్రయోజనాలు గురించి నివేదికలు ఇవ్వాలని, ఇలా చేస్తే తత్సంబంధిత ప్రయోజనాలు ప్రతి ఒక్కరూ వినియోగించుకోగలుగుతారని పేర్కొన్నారు. దేశానికి స్వాతంత్ర్యం సిద్ధించి 2022 వ సంవత్సరం కల్లా 75 ఏళ్లు అవుతాయని, అప్పటికల్లా ఒక పరివర్తన పూర్వకమైన ఫలితాన్ని సాధించేందుకు నిర్ధిష్ట పథకాలతోను, లక్ష్యాలతోను ముందుకు రావలసిందిగా భారత ప్రభుత్వ కార్యదర్శులకు, వివిధ రాష్ట్రాల ముఖ్య కార్యదర్శులకు ప్రధాన మంత్రి విజ్ఞ‌ప్తి చేశారు. స్వచ్ఛతకు సంబంధించినంత వరకు, 2019లో మహాత్మ గాంధీ 150వ జయంతి కన్నా ముందే గరిష్ఠ స్థాయిలో కృషి చేయాలని ప్రధాన మంత్రి కోరారు.
బగాన్ లో భూకంప ప్రభావానికి లోనైన పగోడాల పరిరక్ష‌ణ కోసం మయన్మార్ తో ఎమ్ఒయుకు ఆమోదం తెలిపిన మంత్రివర్గం

మయన్మార్ లోని బగాన్ లో భూకంప ప్రభావిత పగోడాల పరిరక్ష‌ణ కోసం భారతదేశం మరియు మయన్మార్ ల మధ్య ఒక అవగాహన పూర్వక ఒప్పందం (ఎమ్ఒయు) ను కుదుర్చుకొనేందుకు ప్రధాన మంత్రి శ్రీ‌ నరేంద్ర మోదీ అధ్యక్ష‌తన సమావేశమైన కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ‌ నరేంద్ర మోదీ 2017 సెప్టెంబర్ 6-7 తేదీలలో మయన్మార్ పర్యటించే సందర్భంగా ఈ ఎమ్ఒయు పై సంతకాలు జరుగుతాయి. సాంస్కృతికపరంగాను, మతపరంగాను మయన్మార్ తో భారతదేశం కొనసాగిస్తూ వస్తున్న సంబంధాలను ఈ పథకం యొక్క అమలు మరింతగా పటిష్టపరచ గలదు. అంతేకాకుండా ఈ పథకంతో ముడిపడి ఉన్నటువంటి మతపరమైన మరియు పర్యటన సంబంధమైన ప్రాముఖ్యం కారణంగా మయన్మార్ ప్రజల దృష్టిలో భారతదేశం పట్ల గొప్ప సౌహార్దం కూడా పెంపొందగలదు. మయన్మార్ తో భారతదేశం ఏర్పరచుకొన్న వికాస శీల భాగస్వామ్యానికి ఈ పథకం తన వంతు తోడ్పాటును సైతం అందిచగలుగుతుంది. మయన్మార్ లో ప్రధానమైన పర్యాటక ఆకర్షణను కలిగివున్న దర్శనీయ క్ష‌ేత్రాలలో బగాన్ ఒకటి. కట్టడాల పరిరక్ష‌ణలో, పునరుద్ధరణలో భారతదేశానికి ఉన్న సిద్ధహస్తతను ఒక్క మయన్మార్ ప్రజలకే కాకుండా ఇతర దేశాలకు చెందిన యాత్రికులకు కూడా రుజువు చేసేందుకు ఇది ఒక అవకాశంగా పరిణమించగలదు.
విజ్ఞాన శాస్త్రం, సాంకేతిక విజ్ఞానం, ఇంకా నూత‌న ఆవిష్క‌ర‌ణ‌ల పై ప్ర‌ధాన మంత్రి కి స‌ల‌హాలు ఇచ్చే స‌మితి (పిఎం-ఎస్‌టిఐఎసి) స‌భ్యుల తో సంభాషించిన ప్ర‌ధాన మంత్రి

విజ్ఞాన శాస్త్రం, సాంకేతిక విజ్ఞానం, ఇంకా నూత‌న ఆవిష్క‌ర‌ణ‌ల పై ప్ర‌ధాన మంత్రి కి స‌ల‌హాలు ఇచ్చే స‌మితి (పిఎం-ఎస్‌టిఐఎసి) స‌భ్యుల తో ప్ర‌ధాన మంత్రి శ్రీ న‌రేంద్ర మోదీ నేడు భేటీ అయ్యి, వారి తో మాట్లాడారు. ఈ స‌మితి విజ్ఞాన శాస్త్రం, సాంకేతిక విజ్ఞానం, ఇంకా నూత‌న ఆవిష్క‌ర‌ణలకు సంబంధించిన అన్ని అంశాల లో ప్ర‌ధాన మంత్రి దార్శ‌నిక‌త ను అమ‌లుప‌ర‌చే తీరు ను ప‌ర్య‌వేక్షించ‌డం తో పాటు స‌ల‌హాల‌ ను కూడా ఇస్తుంటుంది. కీల‌కమైన విజ్ఞాన శాస్త్రం మ‌రియు సాంకేతిక విజ్ఞాన రంగాల లో ప‌రిశోధ‌న ను, నూత‌న ఆవిష్క‌ర‌ణ‌ల‌ ను పెంచి పోషించ‌డం కోసం తీసుకొంటున్న వివిధ చ‌ర్య‌ల ను గురించి స‌మితి స‌భ్యులు ప్ర‌ధాన మంత్రి దృష్టి కి తీసుకువ‌చ్చారు. విజ్ఞాన శాస్త్రం మ‌రియు సాంకేతిక విజ్ఞానం, ఇంకా నూత‌న ఆవిష్క‌ర‌ణల ఫ‌లాలు సామాన్యుల‌ కు అందాల‌ని, భార‌త‌దేశం లో రోజువారీ స‌మ‌స్య‌ల‌ ను అవి ప‌రిష్క‌రించాల‌ని, అలాగే దేశ ప్ర‌జ‌ల జీవ‌నం లో స‌ర‌ళ‌త్వానికి మార్గాన్ని సుగ‌మం చేయాల‌ని ప్ర‌ధాన మంత్రి స్ప‌ష్టం చేశారు. ఈ సంద‌ర్భం గా విద్యా సంస్థ‌లు, ప‌రిశోధ‌న‌ & అభివృద్ధి (ఆర్ & డి) ప్ర‌యోగ‌శాల‌లు, ప‌రిశ్ర‌మ‌, ఇంకా వివిధ ప్ర‌భుత్వ విభాగాల మ‌ధ్య బ‌ల‌మైన బంధాన్ని ఏర్ప‌ర‌చే దిశ‌ గా కృషి చేయాల‌ని స‌మితి స‌భ్యులకు ఆయ‌న విజ్ఞ‌ప్తి చేశారు. విద్యా రంగ సంస్థ‌లకు, ప‌రిశోధ‌న సంస్థ‌ లకు మ‌ధ్య గిరి గీసుకొని పని చేసే ధోర‌ణి ని రూపుమాపవలసిన అవ‌స‌రం ఎంతైనా ఉంద‌ని ఆయ‌న పున‌రుద్ఘాటించారు. బ‌డిపిల్ల‌ల లోని విజ్ఞాన శాస్త్ర సంబంధ ప్ర‌తిభ‌ ను గుర్తించి మ‌రియు ప్రోత్స‌హించేందుకు త‌గిన వేదిక‌ల‌ ను, యంత్రాంగాల‌ ను అభివృద్ధిప‌ర‌చి వాటిని జిల్లా స్థాయి లో, ప్రాంతీయ స్థాయి లో అట‌ల్ టింక‌రింగ్ ల్యాబ్స్ కు జోడించాల‌ంటూ ప్ర‌ధాన మంత్రి పిలుపునిచ్చారు. ఈ సంద‌ర్భం గా ప్ర‌ధాన మంత్రి వ్య‌వ‌సాయ సంబంధ ఆదాయాన్ని పెంచ‌డం, సికిల్ సెల్ అనీమియా తదితర దీర్ఘకాలిక జినెరిక్ వ్యాధులకు పరిష్కారాలను అన్వేషించడం, వ్య‌ర్ధాల నిర్వ‌హ‌ణ, ఇంకా సైబ‌ర్ సెక్యూరిటీ వంటి కొన్ని ప్రాధాన్య రంగాల లో పరిశోధన సాగాల‌న్నారు. ప్ర‌ధాన మంత్రి కి ప్ర‌ధాన విజ్ఞాన శాస్త్ర స‌ల‌హాదారైన ఆచార్యులు కె. విజ‌య్ రాఘ‌వ‌న్, స‌మితి స‌భ్యులు, ఇంకా భార‌త ప్ర‌భుత్వం లోని సీనియ‌ర్ అధికారులు ఈ స‌మావేశానికి హాజ‌రయ్యారు.
రెండు దేశాల పర్యటనకు  ప్రధాని-  ఉదయం ఐర్లాండ్ సందర్శన , రేపు సాయంత్రం న్యూ యార్క్ నగరానికి చేరుకోనున్న ప్రధాని

ప్రధాన మంత్రి శ్రీ నరేంద్ర మోదీ రెండు దేశాల పర్యటన రేపు ఉదయం (సెప్టెంబరు 23, 2015) ప్రారంభం కానుంది. పర్యటనలో భాగంగా ఉదయం డబ్లిన్, ఐర్లాండ్ చేరుకొని ఐర్లాండ్ టీషాక్ (Taoiseach) మిస్టర్ ఎండా కెన్నీతో ప్రధాని చర్చలు జరపనున్నారు . న్యూ యార్క్ నగరానికి బయలు దేరే ముందు ఐర్లాండ్ లోని భారత సంతతి ప్రజలతో కొద్ది సేపు సమావేశమవ్వనున్నారు. ప్రధాన మంత్రి రేపు సాయంత్రం (స్థానిక కాలమానం ప్రకారం) న్యూ యార్క్ నగరానికి చేరుకోనున్నారు .
స్విట్జ‌ర్ లాండ్ కు మ‌రియు భార‌త‌దేశాని కి మ‌ధ్య వాయు సేవ‌ల ఒప్పందాన్ని స‌వ‌రించ‌డాని కి ఉద్దేశించిన ప్రోటోకాల్ పై సంత‌కాల‌ కు ఆమోదం తెలిపిన మంత్రిమండ‌లి

భార‌త ప్ర‌భుత్వాని కి మ‌రియు స్విస్ ఫెడ‌ర‌ల్ కౌన్సిల్ కు మ‌ధ్య వాయు సేవ‌ల కు సంబంధించినటువంటి ఒక ఒప్పందాన్ని స‌వ‌రించ‌డాని కి ఉద్దేశించిన ప్రోటోకాల్ పై సంత‌కాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఇది ప్ర‌స్తావిత వాయు సేవ‌ల ఒప్పందం లో ఆర్టిక‌ల్ 17 ప్రకారం అమ‌లవుతుంది. భార‌త‌దేశాని కి మ‌రియు స్విట్జ‌ర్ లాండ్ కు మ‌ధ్య వాయు సేవ‌ల ఒప్పందం లో స‌వ‌ర‌ణ‌ లు పౌర‌ విమాన‌యాన రంగం లో వికాసానికి అనుగుణం గా ఉంటాయి. ఈ స‌వ‌ర‌ణ‌ లు ఇతోధిక‌మైన మ‌రియు నిరంత‌రాయ సంధానాని కి త‌గిన వాతావ‌ర‌ణాన్ని ఏర్ప‌ర‌చ‌డం తో పాటు మ‌రింత అధిక సుర‌క్ష కు మ‌రియు మరింత అధిక భ‌ద్ర‌త‌ కు పూచీ ప‌డుతూ, ఉభ‌య ప‌క్షాల కు చెందిన విమాన సంస్థ‌ల కు వాణిజ్య అవ‌కాశాల ను అందుబాటు లోకి తీసుకు వ‌స్తుంది.
కాంపిటిష‌న్ క‌మిష‌న్ ఆఫ్ ఇండియా (సిసిఐ),, అడ్మినిస్ట్రేటివ్ కౌన్సిల్ ఫ‌ర్ ఎక‌న‌మిక్ డిఫెన్స్ ఆఫ్ బ్రెజిల్ (సిఎడిఇ) మ‌ధ్య కుదిరిన అవ‌గాహ‌నా ఒప్పందం.

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం,కాంపిటిష‌న్ క‌మిష‌న్ ఆఫ్ ఇండియా (సిసిఐ)కి అడ్మినిస్ట్రేటివ్ కౌన్సిల్ ఫ‌ర్ ఎక‌న‌మిక్ డిఫెన్స్ ఆఫ్ బ్రెజిల్ (సిఎడిఇ) మ‌ధ్య కుదిరిన అవగాహ‌నా ఒప్పందానికి ఆమోదం తెలిపింది. కాంపిటిష‌న్ చ‌ట్టం,2002 లోని సెక్ష‌న్ 18 సిసిఐ ఏదైనా దేశానికి చెందిన‌ ఏజెన్సీతో త‌న విధుల నిర్వ‌హ‌ణ‌లో భాగంగా లేదా ఈ చ‌ట్టం కింద పేర్కొన్న కార్య‌క‌లాపాల‌కు సంబంధించిన అంశాల విష‌యంలో అవ‌గాహ‌నా ఒప్పందం కుదుర్చుకునేందుకు అనుమ‌తి ఇస్తున్న‌ది. ఇందుకు అనుగుణంగా సిసిఐ కింద పేర్కొన్న ఎం.ఒ.యులు కుదుర్చుకున్న‌ది.
జలియన్ వాలా బాగ్ సామూహిక హత్య కాండ లో అమ‌రులైన వారి కి నివాళులు అర్పించిన ప్ర‌ధాన మంత్రి

జలియన్ వాలా బాగ్ సామూహిక హత్య కాండ లో అమ‌రులైన వారి కి ప్రధాన మంత్రి శ్రీ న‌రేంద్ర మోదీ నివాళులు అర్పించారు. “భయావహమైన‌టువంటి జలియన్ వాలా బాగ్ సామూహిక హత్య కాండ కు వంద సంవ‌త్స‌రాలు కావడాన్ని మనం స్మ‌రించుకొంటున్నాం; ఆ నాడు ప్రాణ స‌మ‌ర్ప‌ణం చేసిన వారంద‌రి కి భార‌త‌దేశం నేడు నివాళులు అర్పిస్తోంది. వారి యొక్క వీరత్వం మ‌రియు త్యాగం ఎన్నటి కి మరపురానివి. వారు గ‌ర్వ‌ప‌డే విధం గా ఒక భార‌త‌దేశాన్ని నిర్మించ‌డం కోసం మనం అలుపెరుగకుండా మ‌రింత శ్ర‌మించేటట్టు వారి స్మృతి మనందరి కి ప్రేరణ ను అందిస్తోంది’’ అని ఒక సందేశం లో ప్ర‌ధాన మంత్రి పేర్కొన్నారు.
కాబుల్ లోని కార్తే పార్ వన్గురుద్వారా పై జరిగిన పిరికిపందతనం నిండిన ఉగ్రవాద దాడి ని ఖండించిన ప్రధాన మంత్రి

అఫ్ గానిస్తాన్ లోని కాబుల్ లో గల కార్తే పార్ వన్ గురుద్వారా పై జరిగిన పిరికిపందతనం తో కూడినటువంటి ఉగ్రవాద దాడి ని ప్రధాన మంత్రి శ్రీ నరేంద్ర మోదీ ఖండించారు. భక్త జనం సురక్షితం గా, శ్రేయం గా ఉండాలని ఆకాంక్షిస్తూ ఆయన ఆ పరమాత్మ ను ప్రార్థించారు. ప్రధాన మంత్రి ఒక ట్వీట్ లో – ‘‘కాబుల్ లో గల కార్తే పార్ వన్ గురుద్వారా పై పిరికితనం నిండినటువంటి ఉగ్రవాద దాడి ఘటన జరిగిందని తెలిసి దిగ్భ్రాంతి చెందాను. ఈ క్రూరమైనటువంటి దాడి ని నేను ఖండిస్తున్నాను. భక్తజనం సురక్షితం గాను, క్షేమం గాను ఉండాలని ఆకాంక్షిస్తూ ఆ దైవాన్ని ప్రార్థిస్తున్నాను.’’ అని పేర్కొన్నారు.
200 కోట్ల టీకామందు డోజు ల సంఖ్య నుమించిపోయిన సందర్భం లో పౌరుల కు అభినందన లు తెలియజేసిన ప్రధాన మంత్రి

విజ్ఞ‌ానశాస్త్రం పట్ల విశేషమైనటువంటి విశ్వాసాన్ని చాటిచెప్పినందుకు మరియు 200 కోట్ల కోవిడ్-19 టీకామందు డోజుల ప్రత్యేక సంఖ్య ను దాటిపోయినందుకు భారతదేశం ప్రజానీకాన్ని ప్రధాన మంత్రి శ్రీ నరేంద్ర మోదీ ప్రశంసించారు. అలాగే, ఈ ఉద్యమం లో పాలుపంచుకొన్న వైద్యులు, నర్సు లు, ఫ్రంట్ లైన్ వర్కర్స్, శాస్త్రవేత్తలు, నూతన ఆవిష్కర్తలు మరియు నవపారిశ్రామిక వేత్తల ఉత్సాహాన్ని, వారి దృఢ సంకల్పాన్ని ఆయన మెచ్చుకొన్నారు. కేంద్ర ఆరోగ్య శాఖ మంత్రి శ్రీ మన్ సుఖ్ మాండవియ చేసిన ఒక ప్రకటన కు సమాధానం గా ప్రధాన మంత్రి ఒక ట్వీట్ లో – ‘‘భారతదేశం మరో సారి చరిత్ర ను సృష్టించింది. 200 కోట్ల వేక్సీన్ డోజుల విశిష్ట సంఖ్య ను దాటిపోయిన సందర్భం లో భారతీయులు అందరి కి ఇవే అభినందన లు. భారతదేశం యొక్క టీకాకరణ కార్యక్రమాన్ని స్థాయి లోన, వేగం లోన సాటిలేని విధం గా కొనసాగించడానికి తోడ్పాటు ను అందించిన వారిని చూస్తూ ఉంటే మనసు గర్వం తో ఉప్పొంగిపోతున్నది. కోవిడ్–19 కి వ్యతిరేకంగా ప్రపంచం సలుపుతున్న పోరాటాన్ని ఈ ఘట్టం బలోపేతం చేసివేసింది. టీకామందు ను తీసుకొనే కార్యక్రమం కొనసాగుతున్నంత కాలం భారతదేశ ప్రజానీకం విజ్ఞానశాస్త్రం పట్ల విశేషమైనటువంటి విశ్వాసాన్ని చాటారు. భూ గ్రహాన్ని భద్రమైందిగా ఉంచడం కోసం పూచీ పడటం లో మన వైద్యులు, నర్సు లు, ఫ్రంట్ లైన్ వర్కర్స్, శాస్త్రజ్ఞ‌ులు, నూతన ఆవిష్కర్తల తో పాటు నవ పారిశ్రామిక వేత్త లు ఒక ముఖ్య పాత్ర ను పోషించారు. వారి ఉత్సాహాన్ని మరియు వారి యొక్క దృఢ సంకల్పాన్ని నేను ప్రశంసిస్తున్నాను.’’ అని పేర్కొన్నారు.
జాతీయ సాంకేతిక విజ్ఞాన దినం నాడు శాస్త్రవేత్తల కు నమస్కరించిన ప్రధాన మంత్రి

జాతీయ సాంకేతిక విజ్ఞాన దినం సందర్భం లో ప్ర‌ధాన మంత్రి శ్రీ న‌రేంద్ర మోదీ శాస్త్రజ్ఞుల ను, సాంకేతిక విజ్ఞానం పట్ల వారికి గల ఉద్వేగాన్ని ప్రశంసించారు. ‘‘జాతీయ సాంకేతిక విజ్ఞాన దినం నాడు, మనం మన శాస్త్రవేత్త ల కఠోర శ్రమ కు, వారి గట్టి పట్టుదల కు, అలాగే సాంకేతిక విజ్ఞానం పట్ల వారి మక్కువ కు వందనమాచరిద్దాం. 1998వ సంవత్సరం లో జరిగిన పోఖ్ రణ్ పరీక్షలు భారతదేశ విజ్ఞానశాస్త్ర, సాంకేతిక విజ్ఞాన సంబంధి సత్తా ను చాటడాన్ని మనం గర్వంగా గుర్తుకు తెచ్చుకొందాం. ఎలాంటి సవాలు తో నిండినటువంటి స్థితి లో అయినా, మన శాస్త్రవేత్తలు, నూతన ఆవిష్కర్త లు సందర్భానికి తగినట్లు గా ప్రతిస్పందించి, మరి సవాలు ను శమింపచేయడం కోసం కృషి చేశారు. గత ఏడాది కాలానికి పైగా, వారు కోవిడ్-19 తో పోరాడడానికి కష్టపడి పనిచేశారు. వారి స్ఫూర్తి ని, అసాధారణమైనటువంటి ఉత్సుకత ను నేను అభినందిస్తున్నాను’’ అని ప్రధాన మంత్రి అనేక ట్వీట్ లలో పేర్కొన్నారు.
ప్ర‌ధానితో చైనా సెంట్ర‌ల్ మిలిట‌రీ క‌మిష‌న్ వైస్ ఛైర్మ‌న్ భేటీ

పీపుల్స్ రిప‌బ్లిక్ ఆఫ్ చైనా సెంట్ర‌ల్ మిలిట‌రీ క‌మిష‌న్ వైస్ ఛైర్మ‌న్ జన‌ర‌ల్ ఫ్యాన్‌ చాంగ్‌లాంగ్ బుధ‌వారం భార‌త ప్ర‌ధాన‌మంత్రి శ్రీ న‌రేంద్ర మోదీతో స‌మావేశ‌మ‌య్యారు. భార‌త్‌-చైనా సైన్యం మ‌ధ్య పెరుగుతున్న బంధం గురించి జ‌న‌ర‌ల్ ఫ్యాన్‌చాంగ్‌లాంగ్‌ ప్ర‌ధానికి వివ‌రించారు. వ్యూహాత్మ‌క విశ్వాసాన్ని పెంచుకోవ‌టంతో పాటు ఇరు దేశాల మ‌ధ్య సంబంధాల‌ను పెంపొందించేందుకుగాను స‌రిహ‌ద్దుల్లో శాంతి, సుస్థిర‌త‌ను కాపాడ‌టం అవ‌స‌ర‌మ‌ని ప్ర‌ధాని ఈ సంద‌ర్భంగా అన్నారు. భార‌త్‌, చైనా మ‌ధ్య సైనిక స‌హ‌కారాన్ని బ‌లోపేతం చేసేందుకు తీసుకుంటున్న చ‌ర్య‌లను ప్ర‌ధాన‌మంత్రి శ్రీ మోదీ స్వాగ‌తించారు. వ‌చ్చే ఏడాది భార‌త్‌లో జరిగే అంత‌ర్జాతీయ ఫ్లీట్ రివ్వ్యూలో పీఎల్ఏ నావికాద‌ళం పాల్గొన‌బోతుండ‌టాన్ని ప్ర‌ధాన‌మంత్రి స్వాగ‌తించారు.
ప్ర‌ధాన మంత్రి అధ్య‌క్ష‌త‌న ముగిసిన కేంద్రీయ హిందీ సంఘం 31వ స‌మావేశం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న కేంద్రీయ హిందీ సంఘం 31వ స‌మావేశం ఈ రోజున న్యూ ఢిల్లీ లో జ‌రిగింది. ప్ర‌ధాన మంత్రి త‌న ప్ర‌సంగం లో, సంఘం స‌భ్యులు అంద‌రూ చేసినటువంటి సృజ‌నాత్మ‌క‌మైన మ‌రియు ఆచ‌ర‌ణాత్మ‌క‌మైన సూచ‌న‌ల‌కు గాను వారిని అభినందించారు. రోజువారీ సంభాష‌ణల ద్వారా హిందీ భాష ను వ్యాప్తి చేయాల‌ని, సంక్లిష్ట‌మైన సాంకేతిక ప‌దాల‌ను ఉప‌యోగించ‌డం మానుకోవాలని, లేదంటే వాటిని ఆధికారిక ప్రయోజనాలకై కొద్ది మేర‌కు ఉప‌యోగించాల‌ంటూ ఆయ‌న స్ప‌ష్టం చేశారు. ప్ర‌భుత్వం లోను, స‌మాజం లోను హిందీ వాడ‌కం విషయంలో ఉన్న అంత‌రాన్ని త‌గ్గించ‌వ‌ల‌సిన అవ‌స‌రం ఎంతైనా ఉంద‌ని ప్ర‌ధాన మంత్రి నొక్కిపలుకుతూ, ఈ ప్ర‌చార ఉద్య‌మానికి నాయ‌క‌త్వం వ‌హించ‌డం లో విద్యా సంస్థ‌లు సహాయకారి కాగలవన్నారు. ప్ర‌పంచ‌ వ్యాప్తంగా త‌నకు ఎదురైన అనుభ‌వాల‌ను గురించి ఆయ‌న ప్ర‌స్తావిస్తూ, హిందీ స‌హా అన్ని భార‌తీయ భాష‌ల స‌హాయం తో మనం యావ‌త్తు ప్ర‌పంచం తో సంధానం కావ‌చ్చ‌ంటూ స‌భ్యుల‌కు హామీని ఇచ్చారు. ఇదే మాదిరిగా, ప్ర‌పంచం లో కెల్లా అతి పురాత‌న‌మైన త‌మిళం వంటి భార‌తీయ భాష‌లను చూసుకొని మ‌నం గ‌ర్విద్దాం అని ప్ర‌ధాన మంత్రి అన్నారు. దేశం లోని అన్ని భాష‌లు హిందీ ని సుసంప‌న్నం చేయ‌గ‌లుగుతాయ‌ని కూడా ఆయ‌న చెప్పారు. ఈ సంద‌ర్భం లో ప్ర‌భుత్వం యొక్క ‘‘ఏక్ భార‌త్ శ్రేష్ఠ భార‌త్’’ కార్య‌క్ర‌మాన్ని గురించి కూడా ప్ర‌ధాన మంత్రి ప్ర‌స్తావించారు. హోం శాఖ మంత్రి శ్రీ రాజ్‌నాథ్ సింహ్ స్వాగ‌తోప‌న్యాసం చేసిన అనంత‌రం, రాజ భాష కార్య‌ద‌ర్శి వివిధ భాష‌ల లో పురోగ‌తి పై కార్య‌క్ర‌మ ప‌ట్టిక కు అనుగుణంగా ఒక నివేదిక ను సభ కు స‌మ‌ర్పించారు. హిందీ భాష ప్ర‌చారానికి సంబంధించిన అంశాల పై స‌భ్యులు వారి వారి ఆలోచ‌న‌ల‌ను వెల్ల‌డించారు. ఈ సంద‌ర్భంగా కేంద్రీయ హిందీ నిదేశాలయ్ ప్ర‌చురించిన గుజ‌రాత్‌-హిందీ ఫండ్ ను కూడా ప్ర‌ధాన మంత్రి శ్రీ న‌రేంద్ర మోదీ ఆవిష్క‌రించారు. సుమారు రెండు గంట‌ల సేపు కొన‌సాగిన ఈ స‌మావేశం లో అరుణాచ‌ల్ ప్ర‌దేశ్‌, హిమాచ‌ల్ ప్ర‌దేశ్ మ‌రియు గుజ‌రాత్ ముఖ్య‌మంత్రుల‌ తో పాటు సంఘానికి చెందిన ఇత‌ర స‌భ్యులు పాలుపంచుకొన్నారు.
అగ్ని 5 ను ప్రయోగాత్మకంగా పరీక్షించడంలో సఫలమైన డిఆర్ డిఒ కు అభినందనలు తెలిపిన ప్రధాన మంత్రి

అగ్ని 5 ను ప్రయోగాత్మకంగా పరీక్షించడంలో సఫలమైన డిఆర్ డిఒ ను, డిఆర్ డి ఒ శాస్త్రవేత్తలను ప్ర‌ధాన మంత్రి శ్రీ న‌రేంద్ర మోదీ అభినందించారు. “అగ్ని 5 ను ప్రయోగాత్మకంగా పరీక్షించడం ప్రతి భారతీయుడిని ఎంతో గర్వపడేటట్లు చేస్తోంది. ఇది మన వ్యూహాత్మక రక్షణకు బ్రహ్మాండమైన శక్తిని జోడించేటటువంటిది. అగ్ని 5 ను ప్రయోగాత్మకంగా పరీక్షించడంలో లభించిన విజయం డిఆర్ డి ఒ మరియు ఆ సంస్థ కు చెందిన శాస్త్రజ్ఞ‌ుల కఠిన పరిశ్రమ ఫలితం. వారికి ఇవే నా అభినందనలు” అని ప్రధాన మంత్రి తన సందేశంలో పేర్కొన్నారు.
సుక్మా లో సిఆర్ పిఎఫ్ సిబ్బంది పై జరిగిన మారణకాండ పట్ల విచారం వ్యక్తం చేసిన ప్రధాన మంత్రి

ఛత్తీస్ గఢ్ లోని సుక్మా లో సిఆర్ పిఎఫ్ సిబ్బందిపైన జరిగిన మారణకాండ పట్ల ప్ర‌ధాన మంత్రి శ్రీ న‌రేంద్ర విచారం వ్యక్తం చేశారు. “సుక్మా లో సిఆర్ పిఎఫ్ సిబ్బంది పైన జరిగిన మారణకాండ విచారకరం. మృతవీరులకు ఇవే నా నివాళులు; వారి కుటుంబ సభ్యులకు సంతాపాన్ని తెలియజేస్తున్నాను. గాయపడిన వారు త్వరగా కోలుకోవాలని ప్రార్థిస్తున్నాను. సుక్మా లోని పరిస్థితిని గురించి హోం మంత్రి శ్రీ రాజ్ నాథ్ సింగ్ తో మాట్లాడాను. ఆయన సుక్మా స్థితిని గురించి వాకబు చేయడం కోసం అక్కడికి వెళ్తున్నారు” అని ప్ర‌ధాన మంత్రి తన సందేశంలో పేర్కొన్నారు.
శ్రీ పి.వి. నరసింహా రావు జయంతి సందర్భం లో ఆయన సేవల ను స్మరించుకొన్న ప్రధానమంత్రి

ప్రధాన మంత్రి శ్రీ నరేంద్ర మోదీ పూర్వ ప్రధాని శ్రీ పి.వి. నరసింహా రావు కు ఆయన జయంతి సందర్భం లో నమస్సులు అర్పించారు. ప్రధాన మంత్రి ఒక ట్వీట్ లో – ‘‘మన పూర్వ ప్రధాని శ్రీ పి.వి. నరసింహా రావు గారి జయంతి సందర్భం లో ఆయన కు ఇవే నమస్సు లు. దేశ ప్రగతి కోసం ఆయన అందించిన విశిష్ట తోడ్పాటు కు గాను ఆయన పట్ల భారతదేశం కృతజ్ఞుత ను కలిగివుంటుంది. ఆయన గొప్ప పండితుని గాను మరియు మేధావి గా కూడాను తనదైనటువంటి ముద్ర ను వేశారు.’’ అని పేర్కొన్నారు.
రాణీ లక్ష్మీబాయి జయంతి నేపథ్యంలో ఆమెకు ప్రధానమంత్రి అభివందనం

రాణీ లక్ష్మీబాయి జయంతి సందర్భంగా ప్రధానమంత్రి శ్రీ నరేంద్ర మోదీ ఆమెకు నివాళి అర్పించారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “వీరనారి రాణీ లక్ష్మీబాయి జయంతి నేపథ్యంలో ఆమెకు అభివందనం సమర్పిస్తున్నాను. భారతదేశ చరిత్రలో ఆమెది ప్రత్యేక స్థానం. ఆమె ధైర్యసాహసాలు తరతరాలకూ చిరస్మరణీయాలు. ఈ సందర్భంగా భారత రక్షణ రంగానికి ఉత్తేజమిచ్చే కార్యక్రమాలకు ఇవాళ హాజరవడం కోసం ఝాన్సీ వెళ్లేందుకు నేను ఎదురుచూస్తున్నాను” అని ప్రధానమంత్రి పేర్కొన్నారు.
టోక్యో ఒలింపిక్స్ లో మల్లయుద్ధం లో కాంస్య పతకాన్ని గెలిచినందుకు బజ్ రంగ్ పూనియా ను అభినందించిన ప్రధాన మంత్రి

టోక్యో ఒలింపిక్స్ లో మల్లయుద్ధం లో కాంస్య పతకాన్ని గెలిచినందుకు బజ్ రంగ్ పూనియా కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రఝధాన మంత్రి ఒక ట్వీట్ లో – #Tokyo2020 నుంచి సంతోషదాయకమైనటువంటి వార్త. @BajrangPunia అద్భుతం గా పోరాడారు. మీ కార్యసాధన కు గాను మీకు ఇవే అభినందన లు. మీరు సాధించింది భారతదేశం లో ప్రతి ఒక్కరు గర్వపడేటట్టు, సంతోషించేటట్టు చేసింది.’’ అని పేర్కొన్నారు.
పోప్‌ ఎమిరిటస్‌ బెనెడిక్ట్‌-16 కన్నుమూతపై ప్రధాని సంతాపం

పోప్‌ ఎమిరిటస్‌ బెనెడిక్ట్‌-16 కన్నుమూయడంపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు. ఈ మేరకు ఒక ట్వీట్‌ద్వారా పంపిన సందేశంలో: “జీవితమంతా చర్చికి, ప్రభువైన క్రీస్తు బోధనలకు అంకితం చేసిన పోప్ ఎమిరిటస్ బెనెడిక్ట్-16 కన్నుమూయడం తీవ్ర విచారం కలిగించింది. సమాజం కోసం ఆయన చేసిన అవిరళ కృషిని అందరూ సదా గుర్తుంచుకుంటారు. ఈ నేపథ్యంలో ప్రపంచవ్యాప్తంగా ఆయన మృతిపై విచారం వ్యక్తం చేస్తున్న లక్షలాది ప్రజలతో నా గళం కలుపుతున్నాను” అని ప్రధానమంత్రి పేర్కొన్నారు.
జీవవైవిధ్యం సంరక్షణ రంగం లో భారతదేశానికి మరియు నేపాల్ కు మధ్య ఎమ్ఒయు పై సంతకాల కుఆమోదం తెలిపిన మంత్రిమండలి

జీవ వైవిధ్య సంరక్షణ విషయం లో నేపాల్ ప్రభుత్వం తో ఒక అవగాహనపూర్వక ఒప్పంద పత్రం (ఎమ్ఒయు) పై సంతకం చేయాలంటూ పర్యావరణం, అడవులు మరియు జలవాయు పరివర్తన మంత్రిత్వ శాఖ చేసిన ఒక ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన మంత్రివర్గం ఆమోదాన్ని తెలిపింది. ఇరు దేశాల మధ్య కారిడర్ ల ను మరియు పరస్పరం జతపడ్డ క్షేత్రాల ను పున:ప్రారంభించడం తో పాటు జ్ఞ‌ానాన్ని మరియు సర్వోత్తమ పద్ధతుల ను ఒక పక్షాని కి మరొక పక్షం వెల్లడి చేసుకోవడం సహా వనాలు, వన్యజీవులు, పర్యావరణం, జీవ వైవిధ్య సంరక్షణ మరియు జలవాయు పరివర్తన ల రంగం లో సహకారాన్ని, సమన్వయాన్ని ప్రోత్సహించడం మరియు బలపరచడం ఈ ప్రతిపాదన యొక్క ఉద్దేశ్యాలు గా ఉన్నాయి. ఉభయ దేశాల మధ్య కారిడర్ ల ను మరియు పరస్పరం జతపడ్డ క్షేత్రాల ను పున:ప్రారంభించడం తో పాటు జ్ఞ‌ానాన్ని మరియు సర్వోత్తమ పద్ధతులను ఒక పక్షాని కి మరొక పక్షం వెల్లడి చేసుకోవడం సహా వనాలు, వన్యప్రాణులు, పర్యావరణం, జీవవైవిధ్య సంరక్షణ మరియు జలవాయు పరివర్తన ల రంగం లో ఉభయ పక్షాలు ఒక పక్షాని కి మరొక పక్షం సహకరించుకోవడాన్ని, సమన్వయపరచుకోవడాన్ని ప్రోత్సహించడం లో మరియు బలపరచడం లో ఈ అవగాహనపూర్వక ఒప్పంద పత్రం సాయపడుతుంది.
ఉత్త‌ర్ ప్ర‌దేశ్ లోని ఝాంసీ ని రేపు సంద‌ర్శించ‌నున్న ప్ర‌ధాన మంత్ర

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఫిబ్ర‌వ‌రి 15వ తేదీ న ఝాంసీ ని సంద‌ర్శించ‌నున్నారు. ఆయ‌న ఝాంసీ లో వివిధ అభివృద్ధి ప‌థ‌కాల ను ప్రారంభించడ‌మో లేదా పునాదిరాళ్లు వేయడ‌మో చేయనున్నారు. ఉత్త‌ర్ ప్ర‌దేశ్ లోని ఝాంసీ లో డిఫెన్స్ కారిడార్ కు ప్ర‌ధాన మంత్రి శంకుస్థాపన చేయనున్నారు. ర‌క్ష‌ణ సంబంధిత ఉత్ప‌త్తుల లో భార‌త‌దేశాన్ని స్వ‌యం స‌మృద్ధం చేసేందుకు గాను దేశం లో రెండు డిఫెన్స్ కారిడార్ ల‌ను ఏర్పాటు చేయాల‌ని, వాటి లో ఒక‌ దాని ని త‌మిళ‌ నాడు లో, మరొక దాని ని ఉత్త‌ర్ ప్ర‌దేశ్ లో నెలకొల్పాలని భార‌త ప్ర‌భుత్వం నిర్ణ‌యించింది. ఉత్తర్ ప్రదేశ్ లో ఏర్పాటయ్యే డిఫెన్స్ కారిడార్ యొక్క 6 నోడ‌ల్ పాయింట్ లలో ఒక‌ పాయింట్ గా ఝాంసీ ఉంటుంది. అటువంటి ఒక కారిడార్ ను బుందేల్‌ ఖండ్ ప్రాంతం లో నెల‌కొల్ప‌నున్న‌ట్లు ప్ర‌ధాన మంత్రి 2018వ సంవ‌త్స‌రం ఫిబ్ర‌వ‌రి నెల లో జ‌రిగిన ఉత్తర్ ప్రదేశ్ పెట్టుబ‌డిదారుల స‌మావేశం లో ప్ర‌క‌టించారు. శ్రీ మోదీ 297 కిలో మీట‌ర్ల పొడ‌వైన ఝాంసీ- ఖైరార్ రైల్ సెక్ష‌న్ లో విద్యుదీక‌ర‌ణ పూర్తి అయిన మార్గాన్ని ప్రారంభించ‌నున్నారు. దీని తో రైళ్ళ రాక పోక లు వేగవంతం అవుతాయి. అంతే కాదు, క‌ర్బ‌న ఉద్గారాలు త‌గ్గిపోతాయి. ప‌ర్యావ‌ర‌ణం నిలకడగా ఉండటానికి సైతం ఇది దోహ‌దం చేయ‌నుంది. ఉత్త‌ర్ ప్ర‌దేశ్ ప‌శ్చిమ ప్రాంతాని కి అంత‌రాయం త‌లెత్త‌ని విధం గా విద్యుత్తు స‌ర‌ఫ‌రా కై ఉద్దేశించినటువంటి వెస్ట్- నార్త్ ఇంట‌ర్-రీజియ‌న్ ప‌వ‌ర్ ట్రాన్స్‌మిశ‌న్ స్ట్రెన్‌ థనింగ్‌ ప్రోజెక్టు ను కూడా ఆయ‌న దేశ ప్ర‌జ‌ల‌ కు అంకితం చేయ‌నున్నారు. ప్ర‌ధాన మంత్రి ప‌హాడీ ఆన‌క‌ట్ట ఆధునికీక‌ర‌ణ ప‌థ‌కాన్ని కూడా ప్రారంభించనున్నారు. ఈ ఆన‌క‌ట్ట ను ఝాంసీ జిల్లా లో ధ‌సాన్ న‌ది మీద నిర్మించడం జరిగింది. అంద‌రికీ త్రాగునీటి ని అందించాల‌న్న ప్ర‌భుత్వ దార్శ‌నిక‌త కు అనుగుణం గా బుందేల్‌ ఖండ్ ప్రాంతం లో గ్రామాల కు గొట్ట‌పు మార్గం ద్వారా నీటి ని స‌ర‌ఫ‌రా చేసేందుకు త‌ల‌పెట్టిన ఒక ఫ‌థ‌కాని కి ప్ర‌ధాన మంత్రి శంకుస్థాప‌న చేస్తారు. ఈ ప్రోజెక్టు దుర్భిక్షం బారిన ప‌డ్డ బుందేల్‌ ఖండ్ ప్రాంతాని కి నీటి స‌ర‌ఫ‌రా కై ఉద్దేశించింది. ప్ర‌ధాన మంత్రి ఎఎమ్ఆర్ యుటి (‘అమృత్’) లో భాగం గా ఝాంసీ న‌గ‌ర త్రాగునీటి సరఫరా ప‌థ‌కం యొక్క రెండో ద‌శ కు పునాదిరాయి ని కూడా వేయ‌నున్నారు. ఝాంసీ లో పాత రైలు పెట్టెల ను న‌వీక‌రించే ఒక వ‌ర్క్‌షాప్ కు ప్ర‌ధాన మంత్రి శంకుస్థాప‌న చేయనున్నారు. ఇది బుందేల్‌ ఖండ్ ప్రాంతం లో ఉపాధి అవ‌కాశాలు ఏర్పడుతాయి. ఝాంసీ-మాణిక్‌పుర్ మ‌రియు భీమ‌సేన్‌-ఖైరార్ సెక్ష‌న్ లో 425 కిలో మీట‌ర్ల పొడ‌వైన రైలు మార్గాల డ‌బ్లింగ్ పథకాని కి ప్ర‌ధాన మంత్రి శంకుస్థాప‌న చేయనున్నారు. ఈ ప‌నులు పూర్తి అయ్యాయంటే రైళ్ళు సుల‌భం గా రాక‌ పోక‌ లు సులభతరం కావడం తో పాటు బుందేల్‌ ఖండ్ ప్రాంతం స‌ర్వతోముఖ వికాసాని కి తోడ్పాటు కూడా ల‌భించ‌గలదు. ప్ర‌ధాన మంత్రి శ్రీ న‌రేంద్ర మోదీ ఇంత‌కుముందు ప్ర‌వాసీ భార‌తీయ దివ‌స్ కార్య‌క్ర‌మం కోసం ఉత్త‌ర్ ప్ర‌దేశ్ లోని వారాణ‌సీ ని సంద‌ర్శించారు. అంతేకాక వృందావ‌న్ ను కూడా ఆయన సంద‌ర్శించి, త‌క్కువ సౌక‌ర్యాల కు మాత్రమే నోచుకొంటున్న బాల‌ల కు మూడు వంద‌ల కోట్ల‌వ భోజ‌నాన్ని వ‌డ్డించారు.
గురువులదినం నాడు గురు సముదాయానికి అభినందనలు తెలిపిన ప్రధాన మంత్రి; పూర్వ రాష్ట్రపతిడాక్టర్ సర్వపల్లి రాధాకృష్ణన్ జయంతి నాడు ఆయన కు నమస్సులు అర్పించిన ప్రధానమంత్రి

టీచర్స్ డే సందర్భం లో గురువుల సముదాయానికి ప్ర‌ధాన మంత్రి శ్రీ న‌రేంద్ర మోదీ అభినంద‌న‌ల ను వ్యక్తం చేశారు. పూర్వ రాష్ట్రపతి డాక్టర్ సర్వపల్లి రాధాకృష్ణన్ జయంతి సందర్భం లో ప్రధాన మంత్రి ఆయన కు శ్రద్ధాంజలి ని ఘటించారు. ‘‘టీచర్స్ డే నాడు, యావత్తు గురు సముదాయానికి ఇవే అభినందన లు. వారు యువ మస్తిష్కాల ను దిద్ది తీర్చడంలో ఎల్లప్పుడూ ఒక కీలకమైన పాత్ర ను పోషిస్తూ వస్తున్నారు. కోవిడ్-19 కాలం లో కొత్త కొత్త పద్ధతుల లో విద్యార్థుల విద్య యాత్ర కొనసాగేటట్లు చేసిన గురువు ల కృషి అభినందనీయం. డాక్టర్ ఎస్. రాధాకృష్ణన్ జయంతి నాడు ఆయన కు నా వందనాలను అర్పిస్తూ ఆయన విశిష్ట పాండిత్యాన్ని, అలాగే మన దేశ ప్రజల కు ఆయన అందించిన తోడ్పాటుల ను కూడా గుర్తుకు తెచ్చుకొంటున్నాను.’’ అని ప్ర‌ధాన మంత్రి అనేక ట్వీట్ లలో పేర్కొన్నారు.
న‌వ్‌రోజ్ సంద‌ర్భం గా దేశ ప్ర‌జ‌ల కు శుభాకాంక్ష‌లు తెలిపిన ప్ర‌ధాన మంత్రి

న‌వ్‌రోజ్ ను పుర‌స్క‌రించుకొని దేశ ప్ర‌జ‌ల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “న‌వ్‌రోజ్ ముబార‌క్. ఈ సంవ‌త్స‌రం శాంతిభరితం మరియు స‌మృద్ధి భరితం కావాల‌ంటూ ఆ ఈశ్వ‌రుడి ని ప్రార్థిస్తున్నాను. ప్ర‌తి ఒక్క‌రు సంతోషం గాను, చ‌క్క‌ని ఆరోగ్యం తోను ఉందురు గాక” అని ఒక సందేశం లో ప్ర‌ధాన మంత్రి పేర్కొన్నారు.
రక్షా బంధన్ సందర్భం గా దేశ ప్రజల కు శుభాకాంక్షలు తెలిపిన ప్రధాన మంత్రి

రక్షా బంధన్ సందర్భం గా దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ‘‘మీకు అందరికీ రక్షా బంధన్ యొక్క హార్దిక శుభకామనలు. మంగళప్రదమైనటువంటి రక్షా బంధన్ రోజు న ఇవే శుభాకాంక్షలు’’ అని ఒక సందేశం లో ప్రధాన మంత్రి పేర్కొన్నారు.